Enorme avokado’s op Australië se rakkeFoto: Peaches Fresh Food ŉ Oes enorme avokado’s, vyf keer groter as die normale grootte, is nou in Australië te koop. Die avokado’s, wat as “Avozillas” bekend staan, is die oes van David Grove van Bungundarra in Queensland. Hy het verlede maand die Avozillas geoes. Die avokado’s weeg gemiddeld 1,2 kg elk met sommige wat tot so swaar as 1,8 kg weeg. Die Avozilla is nie geneties gewysig nie, maar ŉ kruising tussen twee subspesies van avokado. Die boom van oorsprong is in Suid-Afrika. Grove het aan ABC News gesê groter vrugte en groente is soms nie so smaaklik soos die kleiner weergawes nie, maar in hierdie geval is dit blykbaar net so lekker romerig. Cameron Perna, verkopebestuurder by Mercer Mooney in Perth, het gesê die Avozillas word teen $12 elk verkoop. Volgens hom kon hy die helfte van een van die avokado’s oor nege roosterbroodjies smeer.